**ՀԱՅՏԱՐԱՐՈՒԹՅՈՒՆ**

**հրավերի պարզաբանման մասին**

###  Գնումների մասին ՀՀ օրենքի 29-րդ հոդվածի համաձայն

### Ընթացակարգի ծածկագիրը ԵՔ-ԷԱՃԱՊՁԲ-25/5

 Երևանի քաղաքապետարանի և վարչական շրջանների կարիքների համար խմելու ջրիձեռքբերման նպատակով կազմակերպված **ԵՔ-ԷԱՃԱՊՁԲ-25/5** ծածկագրով գնման ընթացակարգի գնահատող հանձնաժողովը ստորև ներկայացնում է նույն ծածկագրով հրավերի վերաբերյալ 05.12.2024թ. ստացված հարցադրումը և դրա վերաբերյալ տրամադրված պարզաբանումը`

 Հարցադրում

 Մեր ընկերությունն իրականացնում է դիսպենսերի միջոցով օգտագործվող 19 լ տարողությամբ ջրերի արտադրություն։ Հանդիսանալով բազմաթիվ պետական և մասնավոր հիմնարկ-ձեռնարկությունների մատակարարը և վստահելի գործընկերը՝ ցանկանում ենք մասնակցել նաև սույն մրցույթին, որի համար խնդրում ենք պարզաբանել հետևյալ հարցերը։ 1. Հրապարակված հրավերի 1-ին, 3-րդ, 4-րդ, 6-րդ, 9-րդ, 10-րդ, 11-րդ, 13-րդ, 16-րդ չափաբաժինների դեպքում սահմանված պահանջի համաձայն մատակարարումը պետք է կատարվի մեկանգամյա օգտագործման տարաներով։ Մեր ընկերությունը, ինչպես նաև շուկայի գերակշիռ մասը կազմող մյուս ընկերությունները իրենց արտադրությունը կազմակերպում են բազմակի օգտագործման տարաներում, որը համահունչ է ՀՀ կառավարության կողմից կիրառվող և լայնորեն քարոզվող՝ մեկանգամյա պլաստիկի ծավալների նվազեցման ռազմավարությանը, ինչպես նաև մեր ընկերության սոցիալական քաղաքականությանը։ Ենթադրաբար նման պահանջը ի հայտ է եկել նախկինում կեղտոտ և հնամաշ շշերի մատակարարման հետևանքով, որի լուծման նման մոտեցումը սակայն բարեխիղճ ընկերությունների համար ստեղծում է շուկայում մուտքի խոչընդոտ, և հնարավորություն չի տալիս շուկայի բոլոր մատակարարներին և միմյանց ուղղակի մրցակիցներին մասնակցել սույն մրցույթին։ Հարկ ենք համարում նշել, որ նման պահանջ առկա չէ նույն ապրանքի մասով հայտարարված 8-րդ չափաբաժնի պարագայում, ինչը ևս մեկ անգամ փաստում է, որ մեկանգամյա տարաների պահանջը որևէ կարպ հիմնավորված է։ Ելնելով վերոգրյալից խնդրում ենք պարզաբանել, արդյոք կարող են բազմակի օգտագործման տարաներով մատակարարող ընկերությունները ևս մասնակցել վերը թվարկված չափաբաիններին։ 2. Հրապարակված հրավերի 8-րդ չափաբանի համար սահմանված պահանջի համաձայն մատակարարը պետք է ունենա ISO22000 սերտիֆիկատ։ Այս առումով պետք է նշել, որ մեր երկրում շշալցված ջրերի արտադրությամբ զբաղվելու համար նման սերտիֆիկատի առկայություն հարկավոր չէ։ ԵԱՏՄ տարածքում սույն գործունեության համար գործում է «Փաթեթավորված խմելու ջրի, ներառյալ բնական հանքային ջրի անվտանգության վերաբերյալ ԵԱՏՄ 044/2017 տեխնիկական կանոնակարգը», որի պահանջներին համապատասխանելիության վերաբերյալ տնտեսվարող սուբյեկտները սերտիֆիկացվում են։ ISO22000 ստանդարտի պահանջների համապատասխանելիության սերտիֆիկատի առկայություն հարկավոր է լինում որոշ երկրներ արտահանման դեպքերում, երբ գործընկեր կազմակերպությունը՝ ելնելով իրենց երկրում գործող կանոնակարգերից՝ պահանջում է հայկական արտահանող ընկերությունից ներկայացնել նման սերտիֆիկատ։ Հաշվի առնելով այն հանգամանքը, որ մեր ընկերությունը մասնագիտացված է դիսպենսեր սարքերով մատակարարվող 19 լ տարողությամբ ջրերի արտադրության և իրացման շուկայում, որի պարագայում արտահանումը տնտեսապես ոչ մրցունակ է, մեր ընկերությունը նման սերտիֆիկատ չունի։ Ինչը բնավ չի նշանակում, թե այն որակի կառավարման բնագավառում կարող է ունենալ բացթողումներ։ Բացի այդ, սույն հրավերի մնացյալ բոլոր չափաբաինների գծով նման սերտիֆիկատի առկայություն սահմանված չէ։ Ելնելով վերագրյալից խնդրում ենք պարզաբանել, արդյոք «Փաթեթավորված խմելու ջրի, ներառյալ բնական հանքային ջրի անվտանգության վերաբերյալ ԵԱՏՄ 044/2017 տեխնիկական կանոնակարգը»-ի պահանջներին համապատասխանելը, դրա վերաբերյալ ԵԱՏՄ տարածքում ազատ շրջանառելի ապրանքի կարգավիճակ ստանալու մասով պարտադիր գործող սերտիֆիկա ունենալը և միաժամանակ ԵԱՏՄ տարածքում ոչ պարտադիր համարվող ISO22000 ստանդարտի պահանջների համապատասխանելիության սերտիֆիկատ չունեցող ընկերությունը կարող է մասնակցել սույն մրցույթին, թե ոչ։ 3. Հրապարակված հրավերի 8-րդ չափաբանի համար սահմանված պահանջի համաձայն պետք է մատակարարվի խմելու բնական աղբյուրի ջուր լրացուցիչ մաքրման փուլ անցած, այն է՝ ենթարկված լինի կոշտ մաքրման, ածխային ֆիլտրով և ավելի նուրբ ֆիլտրով մաքրման: Մեր կողմից արտադրվող և շշալցվող ջուրը տեխնոլոգիական առումով ամբողջովին համապատասխանում է ներկայացված ֆիլտրացման պահանջներին։ Միաժամանակ մենք չունենք սեփական ջրի աղբյուր և որպես հումք օգտագործում ենք Գառնու ջրաղբյուրի ջուրը, որում առկա օգտակար միկրոէլեմենտների և օրգանոլեպտիկ բարձր ցուցանիշների շնորհիվ այն սպառողների շրջանում լայն ճանաչում է վայելու։ Բացի այդ, աղբյուր ջրի պահանջ սահմանված չէ նաև սույն նույն ապրանքատեսակի (18-20 լ շշալցված ջուր) հրավերի 1-ին, 3-րդ, 4-րդ, 6-րդ, 9-րդ, 10-րդ, 11-րդ, 13-րդ, 16-րդ չափաբաժինների դեպքում։ Ելնելով վերոգրյալից խնդրում ենք պարզաբանել արդյոք հարկավոր է բացառապես բնական աղբյուրի խմելու ջուր, թե ընդունելի է նաև սեփական աղբյուր չունեցող մատակարարների կողմից մատակարարվող և գործող բոլոր նորմատիվներին համապատասխանող բարձրորակ խմելու ջրի մատակարարման հնարավորությունը։ Կանխավ շնորհակալություն»։

Պարզաբանում

1.Հրապարակված հրավերի 1-ին, 3-րդ, 4-րդ, 6-րդ, 9-րդ, 10-րդ, 11-րդ, 13-րդ, 16-րդ չափաբաժինների դեպքում սահմանված պահանջի համաձայն մատակարարումը պետք է կատարվի մեկանգամյա օգտագործման տարաներով, սակայն դա պարտադիր պահանջ չէ, և բարեխիղճ ընկերությունների համար շուկայում մուտքի խոչընդոտ չստեղծելու, շուկայի բոլոր մատակարարներին և միմյանց ուղղակի մրցակիցներին սույն մրցույթին մասնակցելու հնարավորություն տալու նպատակով կկատարվի հրավերի փոփոխություն:

2. Հրապարակված հրավերի 8-րդ չափաբաժնի համար սահմանված պահանջի համաձայն մատակարարը պետք է ունենա ISO22000 սերտիֆիկատ, քանի որ բոլոր այն շշալցված ջրերի արտադրությամբ զբաղվող ընկերությունները, ովքեր մատակարարում են բնական աղբյուրի ջուր՝ ISO22000 ստանդարտի պահանջների համապատասխանելիության սերտիֆիկատ պարտադիր ներկայացնում են:

3. Հրապարակված հրավերի 8-րդ չափաբաժնի համար սահմանված պահանջի համաձայն պետք է մատակարարվի խմելու բնական աղբյուրի ջուր. Եվրասիական տնտեսական միության «փաթեթավորված խմելու ջրի», այդ թվում՝ բնական հանքային ջրի անվտանգության մասին (ԵԱՏՄ ՏԿ 044/2017) տեխնիկական կանոնակարգի համաձայն՝ «աղբյուրի ջուր» մակնշումով ջուրը պետք է ունենա աղբյուրի ծագում և, ինչպես «բնական խմելու ջրի» դեպքում, արտադրության որևէ փուլում չպետք է մշակված լինի քլորի պատրաստուկներով:

 Սույն հայտարարության հետ կապված լրացուցիչ տեղեկություններ ստանալու համար կարող եք դիմել ԵՔ-ԷԱՃԱՊՁԲ-25/5 ծածկագրով գնահատող հանձնաժողովի քարտուղար Ս.Խաչատրյանին:

Հեռախոս՝ 011-514-001/394/։ Էլեկտրոնային փոստ՝sofa.khachatryan@yerevan.am